REPUBLIKA HRVATSKA

MEĐIMURSKA ŽUPANIJA

OSNOVNA ŠKOLA DONJI KRALJEVEC

Na temelju Odluke Stožera civilne zaštite Republike Hrvatske o uvođenju posebne sigurnosne mjere obveznog testiranja dužnosnika, državnih službenika i namještenika, službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova donesene 12. studenoga 2021., ravnateljica OŠ Donji Kraljevec Sandra Vlahek donosi

PROCEDURU RADA S COVID POTVRDAMA U OŠ DONJI KRALJEVEC

Članak 1.

Ovom Procedurom utvrđuju se metode, načini, postupci i rokovi provjeravanja i pohranjivanja Covid- potvrda zaposlenika OŠ Donji Kraljevec te osoba koje ulaze u OŠ Donji Kraljevec

Izrazi koji se koriste za osobe u muškome rodu, neutralni su i odnose se na muške i ženske osobe.

Članak 2.

Definicije pojmova

**Važeća Covid potvrda** jest dokument kojim se utvrđuje da je:

* Osoba u potpunosti [cijepljena](https://www.eudigitalnacovidpotvrda.hr/hr/covid-potvrde/potvrda-o-cijepljenju) cjepivom protiv COVID-19, odobrenim od strane Europske komisije.
* Osoba koja ima [negativan nalaz](https://www.eudigitalnacovidpotvrda.hr/hr/covid-potvrde/potvrda-o-testiranju) PCR testa ili brzog antigenskog testa.
* Osoba koja je [preboljela](https://www.eudigitalnacovidpotvrda.hr/hr/covid-potvrde/potvrda-o-preboljenju) bolest COVID-19 11. dan od datuma prvog pozitivnog PCR testa.

**Mobilna aplikacija CovidGO** omogućava validaciju QR kôdova na EU digitalnim COVID potvrdama izdanim u Republici Hrvatskoj i državama članicama EU. Mobilnom aplikacijom moguće je provjeriti potvrde o testiranju, potvrde o cijepljenju i potvrde o preboljenju.

Članak 3.

Način provjeravanja Covid potvrde

(1) Svaki djelatnik koji ulazi u prostore Škole treba imati važeću Covid potvrdu.

(2) Važeću Covid potvrdu trebaju imati i ostale osobe koje ulaze u prostore Škole za vrijeme odvijanja nastave i izvannastavnih aktivnosti te projekata.

(3) Covid potvrde provjeravaju osobe ovlaštene od strane ravnateljice Škole.

(4) Covid potvrde provjeravaju se tako da se skenira QR kod s Covid potvrde u elektronskom ili papirnatom obliku pomoću mobilne aplikacije CovidGO.

(5) Osobe koje imaju važeću Covid potvrdu mogu ući u Školu i obaviti posao zbog kojeg su došle.

Članak 4.

Radi pojednostavljenja svakodnevnog ulaska u prostorije Škole, ravnateljica Škole prikuplja Covid potvrde od svih djelatnika. Potvrde se prikupljaju u elektronskom obliku i pohranjuju isključivo na računalo ravnateljice. Potvrde bez posebne suglasnosti djelatnika nije dozvoljeno umnožavati, ispisivati niti slati drugoj osobi.

Djelatnik je dužan na vrijeme upozoriti ravnateljicu o prestanku važenja dostavljene potvrde.

Djelatnik ima pravo odbiti poslati ravnateljici Covid potvrdu, što iskazuje pisanim putem. U tom slučaju je dužan svaki put kod ulaska u prostorije škole pokazati važeću Covid potvrdu.

Članak 5.

U slučaju da djelatnik ili osoba koja želi ući u prostorije Škole nema valjanu potvrdu ili ju ne želi pokazati, ne može ući u prostorije Škole.

Članak 6.

Pohranjene Covid potvrde djelatnika čuvaju se do proglašenja kraja pandemije. Nakon toga se iste brišu s računala ravnateljice.

Članak 7.

Svaki djelatnik ima pravo i obavezu biti upoznat s odredbama ove Procedure. Također, ukoliko djelatnik pošalje svoju Covid potvrdu ravnateljici, smatra se da je suglasan s prikupljanjem podataka prema ovoj Proceduri.

Svaki djelatnik može povući svoju suglasnost za pohranom Covid potvrde i to tako da pisanim putem o tome obavještava ravnateljicu. Nakon toga se na njega primjenjuje članak 4. ove Procedure.

Članak 7.

Ravnatelj škole dužan je informirati sve djelatnike o odredbama ove Procedure.

Ravnatelj je odgovoran za provođenje ove Procedure.

Članak 8.

U slučaju da djelatnik smatra da su njegova prava kod korištenja osobnih podataka iz Covid potvrde prekršena, ima pravo žaliti se Školskom odboru.

Članak 9.

Ova Procedura stupa na snagu 17.1.2022.

Klasa: 003-10/22-01-01

Urbroj: 2109-52/22-01-03-02

Donji Kraljevec, 14.2.2022.